Hikayat Si Miskin

Hikayat Si Miskin atau juga dikenali sebagai Hikayat Maharaja Marakarma merupakan salah satu daripada kesasteraan bahasa Melayu yang ditulis pada masa dahulu sekitar tahun 1844 atau 1848.

Hikayat Si Miskin memiliki 93,724 perkataan. Salah satu manuskrip yang ada - manuskrip C 1967 terdapat di Saint-Petersburg Branch of the Institute of Oriental Studies, Russian Academy of Sciences.

Kehilangan kesusteraan Melayu 
Banyak hasil kesusteraan Melayu yang telah musnah ditelan zaman dan peperangan. Antara punca kemusnahan tulisan kesusteraan Melayu adalah seperti lenyapnya Kerajaan Seri Wijaya serta kedatangan agama Islam ke alam Melayu, yang membawa kepada lenyapnya segala naskah-naskah kesusasteraan Melayu yang berasal dari zaman Hindu dahulu.

Selain itu kerana istana raja ialah menjadi tempat perhimpunan buku-buku, kebanyakannya musnah binasa di makan api seperti dalam peristiwa kebakaran istana Sultan Mansor Shah seperti tersebut kesahnya di dalam buku Sejarah Melayu yang mengatakan bahawa dalam peristiwa itulah kerajaan daripada Sang Nila Utama telah dibakar.

Selain itu dengan kejatuhan kerajaan Melaka, banyak kehilangan naskah-naskah kesusasteraan lama Melayu apabila Kerajaan Melayu Melaka alah dilanggar oleh Feringgi banyak buku dan kitab yang musnah terbakar atau tenggelam bersama Flor De La Mar (Flower of the seas). Kapal laksamana Alfonso de Albuquerque dari Portugis yang dipercayai tenggelam di perairan Aceh Tamiang dan Pasai pada Disember 1511 membawa banyak harta rampasan perang Melaka.

Selain itu berlaku juga kebakaran pada sebuah kapal yang bernama the Fame yang dalam pelayaran ke British. Dalam kebakaran itu turut musnah segala muatannya iaitu berbagai khazanah termasuklah perpustakaan lama Melayu yang telah di kumpulkan oleh tuan Raffles.

Menurut keterangan Abdullah Abdul Kadir Munshi dalam hikayatnya, nyatalah amat banyak perpustakaan lama Melayu yang telah musnah dalam kebakaran kapal the Fame itu. Ada pun perpustakaan lama melayu, iaitu kitab-kitab, hikayat-hikayat dan syair-syair yang musnah itu menurut Hikayat Abdullah penuh berisi di dalam tiga buah peti kulit panjang-panjang sedepa, diantaranya ada kira-kira tiga ratus buah buku-buku yang telah dijilid, tiada termasuk naskah-naskah yang belum berjilid, yang bercerai-berai, bergulung dan yang berhelai-helai. Selain dari itu ada lagi duah buah peti penuh berisi dengan surat-surat dan kitab-kitab Jawa, Bali dan Bugis dan tulisan-tulisan di atas daun lontar.

Sesungguhnya adalah terbukti bahawa segala khazanah yang telah musnah didalam kebakaran kapal the Fame itu amat tinggi nilainya kepada tuan Raffles, kerana ade tersebut di dalam buku yang bernama “ Raffles “ of Singapore karangan Reginald Coupland, mengatakan bahawa berbagai khazanah yang telah dikumpulkan oleh Raffles sebanyak muatan lebih sebuah kapal telah sudah pun dihantarkan ke England beberapa lama terdahulu daripada peristiwa kebakaran kapal the Fame itu, tetapi segala khazanah yang terpilih dan lebih-lebih di hargainya telah dikemudiankan oleh Raffles dengan tujuan ia sendiri hendak memerhatikan keselamatan khazanah-khazanah itu dalam pelayaran. Malangnya semuanya itu telah musnah, termasuklah segala naskah buku-buku, surat-surat, tulisan di daun-daun lontar dan sebainya yang telah di simpan kedalam peti-peti oleh munshi Abdullah di Singapura itu serta beberapa banyak lagi khazanah-khazanah yang telah terkumpul dan dibawa daripada Bencoolen. 

Pada masa kini Hikayat Si Miskin menjadi salah satu sumber penting pengkajian bahasa Melayu dan untuk penyelidikan salah satu manuskrip yang ada - manuskrip C 1967 terdapat di Saint-Petersburg Branch of the Institute of Oriental Studies, Russian Academy of Sciences.

Rujukan
 Bahawa inilah hikayat si Miskin yang terlalu amat indah-indah ceritanya. (1915). Sidang Methodist. https://books.google.com.my/books/about/Bahawa_inilah_hikayat_si_Miskin_yang_ter.html?id=KTADAAAAMAAJ&redir_esc=y
 Hikayat Si Miskin : manuscript, 1836. MS Indo 18. Houghton Library, Harvard University, Cambridge, Mass. 178 pages
 Roza, E. (Eds.). (2014). Hikayat Si Miskin. Museum Sang Nila Utama. https://repository.uin-suska.ac.id/26135/1/Hikayat%20si%20Miskin.pdf

Pautan luar
 Hikayat Maharaja Marakarma - malay concordance project 

 Hikayat Si Miskin at MyManuskrip | Pustaka Digital Manuskrip Melayu 

Kategori:Kesusasteraan Melayu